CELEX: 42008X0222(02)
Language: hr
Date: 2008-02-22 00:00:00
Title: Pravilnik br. 101 Gospodarske komisije Ujedinjenih naroda za Europu (UNECE) - Jedinstvene odredbe o homologaciji osobnih automobila s pogonom isključivo na motor s unutarnjim izgaranjem ili s hibridnim elektropogonom s obzirom na mjerenje emisije ugljičnog dioksida i potrošnje goriva i/ili mjerenje potrošnje električne energije i autonomije kretanja te vozila kategorija M 1 i N 1 s elektropogonom s obzirom na mjerenje potrošnje električne energije i autonomije kretanja

11/Sv. 66
            
            
               HR
            
            
               Službeni list Europske unije
            
            
               3
            
         42008X0222(02)
   
               L 048/78
            
            
               SLUŽBENI LIST EUROPSKE UNIJE
            
         Samo izvorni tekstovi UNECE-a imaju pravni učinak prema međunarodnom javnom pravu. Status i dan stupanja na snagu ovog Pravilnika potrebno je provjeriti u zadnjoj verziji dokumenta UNECE-a TRANS/WP.29/343, koji je dostupan na: http://www.unece.org/trans/main/wp29/wp29wgs/wp29gen/wp29fdocstts.html
   Pravilnik br. 101 Gospodarske komisije Ujedinjenih naroda za Europu (UNECE) - Jedinstvene odredbe o homologaciji osobnih automobila s pogonom isključivo na motor s unutarnjim izgaranjem ili s hibridnim elektropogonom s obzirom na mjerenje emisije ugljičnog dioksida i potrošnje goriva i/ili mjerenje potrošnje električne energije i autonomije kretanja te vozila kategorija M1 i N1 s elektropogonom s obzirom na mjerenje potrošnje električne energije i autonomije kretanja
   Dopuna 7. izvornoj verziji Pravilnika – dan stupanja na snagu: 18. lipnja 2007.
   Izmjena Pravilnika 101. objavljena u SL L 158 od 19.6.2007.
   
      Stavak 1. zamjenjuje se sljedećim (bilješka (1) se ne mijenja):
   
      „1.   PODRUČJE PRIMJENE
      Ovaj Pravilnik primjenjuje se na vozila kategorija M1 i N1 (1) s obzirom na:
      
                  (a)
               
               
                  mjerenje emisije ugljičnog dioksida (CO2) i potrošnje goriva i/ili mjerenje potrošnje električne energije i autonomije kretanja vozila s pogonom isključivo na motor s unutarnjim izgaranjem ili s hibridnim elektropogonom;
               
            
                  (b)
               
               
                  i mjerenje potrošnje električne energije i autonomije kretanja vozila isključivo s elektropogonom.
               
            Ne odnosi se na kategoriju vozila N1 ako:
      
                  (a)
               
               
                  je tip motora ugrađen u taj tip vozila homologiran u skladu s Pravilnikom br. 49.; i
               
            
                  (b)
               
               
                  ukupna svjetska proizvodnja vozila N1 proizvođača manja je od 2 000 jedinica.”
               
            
   
      Umeću se novi stavci 2.7. i 2.8. i glase:
   
               „2.7.
            
            
               ‘Kamion’znači motorno vozilo kategorije N1 koje je oblikovano i konstruirano isključivo ili uglavnom za prijevoz robe.
            
         
               2.8.
            
            
               ‘Furgon’ znači kamion s kabinom integriranom u nadogradnju.”
            
         
      Stavci od 2.7. do 2.16. (prijašnji), renumeriraju se u od 2.9. do 2.18.
   
      Stavak 3.3. zamjenjuje se sljedećim:
   
      
                  „3.3.
               
               
                  Vozilo, predstavnik tipa vozila koje se homologira, dostavlja se tehničkim službama koje su odgovorne za provođenje homologacijskih ispitivanja. Za vozila M1 i N1 homologiranih u odnosu na njihove emisije sukladno Pravilniku br. 83., tehničke službe provjerit će za vrijeme ispitivanja da je to vozilo, ako ima pogon samo na motor s unutarnjim izgaranjem ili s hibridnim elektropogonom, u skladu s graničnim vrijednostima koje se primjenjuju na taj tip, kako je opisano u Pravilniku br. 83.”
               
            
   
      Stavak 5.2.1., zamjenjuje se sljedećim:
   
      
                  „5.2.1.
               
               
                  Emisije CO2 i potrošnja goriva mjere se u skladu s postupkom ispitivanja opisanim u Prilogu 6. Vozila koja ne postignu ubrzanje i vrijednosti najvećih brzina koje se zahtijevaju u ciklusu ispitivanja moraju se voziti s potpuno opterećenom pedalom za gas tako dugo dok ne dosegnu opet željene vozne krivulje. Odstupanja od ciklusa ispitivanja moraju se navesti u izvješću.”
               
            
   
      Stavci od 7.1. do 7.1.3. zamjenjuju se sljedećim (umeće se nova bilješka (4)):
   
      „7.1.   Vozila koja pokreće samo motor s unutarnjim izgaranjem, osim vozila opremljenih sustavom za kontrolu emisija periodičnom regeneracijom
      
      Homologacija se može proširiti na vozila istog tipa ili različitog tipa koja se razlikuju po sljedećim karakteristikama iz Priloga 4. ako emisije CO2 koje je izmjerila tehnička služba ne prelaze homologacijsku vrijednost za više od 4 % kod vozila kategorije M1 i 6 % kod vozila kategorije N1:
      
                  7.1.1.
               
               
                  Referentna masa.
               
            
                  7.1.2.
               
               
                  Najveća dopuštena masa.
               
            
                  7.1.3.
               
               
                  Vrsta nadogradnje:
                  
                              (a)
                           
                           
                              za M1: limuzina, limuzina sa stražnjim vratima, karavan, kupe, kabriolet, višenamjensko vozilo (4);
                           
                        
                              (b)
                           
                           
                              za N1: kamion, furgon.”
                           
                        
            
   
      Umeće se nova bilješka (4) i glasi:
   
      
                  „(4)
               
               
                  Kako je definirano u Prilogu 7. pročišćenog teksta Rezolucije o proizvodnji vozila (R.E.3) (TRANS/WP.29/78/Rev.1/Amend.2).”
               
            
   
      Stavak 7.2. zamjenjuje se sljedećim:
   
      „7.2.   Vozila koja pokreće isključivo motor s unutarnjim izgaranjem opremljen sustavom za kontrolu emisija periodičnom regeneracijom
      
      Homologacija se može proširiti na vozila istog tipa ili različitog tipa, koja se razlikuju u značajkama iz Priloga 4., navedenima u stavcima od 7.1.1. do 7.1.5. iznad, ali ne prelaze značajke porodice iz Priloga 10. ako emisije CO2 koje je izmjerila tehnička služba ne prelaze homologacijsku vrijednost za više od 4 % za vozila kategorije M1 i 6 % za vozila kategorije N1, i gdje se primjenjuje isti faktor Ki.
      Homologacija se također može proširiti na vozila istog tipa, ali s različitim faktorom Ki, ako ispravljena vrijednost CO2 koju je izmjerila tehnička služba ne prelazi homologacijsku vrijednost za više od 4 % za vozila kategorije M1 i 6 % za vozila kategorije N1.”
   
   
      Stavci od 7.4. do 7.4.3. zamjenjuju se sljedećim:
   
      „7.4.   Vozila s elektropogonom
      
      Homologacija se može proširiti na vozila istog tipa ili različitog tipa, koja se razlikuju u značajkama iz Priloga 4. ako emisije CO2 i potrošnja električne energije koju je izmjerila tehnička služba ne prelaze homologacijsku vrijednost za više od 4 % za vozila kategorije M1 i 6 % za vozila kategorije N1:
      
                  7.4.1.
               
               
                  Referentna masa.
               
            
                  7.4.2.
               
               
                  Najveća dopuštena masa.
               
            
                  7.4.3.
               
               
                  Vrsta nadogradnje:
                  
                              (a)
                           
                           
                              za M1: limuzina, limuzina sa stražnjim vratima, karavan, kupe, kabriolet, višenamjensko vozilo (4);
                           
                        
                              (b)
                           
                           
                              za N1: kamion, furgon.”
                           
                        
            
   
      Umeću se novi stavci od 7.5. do 7.6.3. i glase:
   
      „7.5.   Proširenje homologacije za vozila kategorije N1 unutar porodice, ako imaju pogon isključivo na motor s unutarnjim izgaranjem ili s elektropogonom
      
      
                  7.5.1.
               
               
                  Za vozila kategorije N1 koja su homologirana kao članovi porodice vozila koja koriste postupak iz stavka 7.6.2. homologacija se može proširiti na vozila unutar iste porodice isključivo ako tehnička služba procijeni da potrošnja goriva novog vozila ne prelazi potrošnju goriva vozila na kojem se zasniva potrošnja goriva porodice.
                  Homologacije se također mogu proširiti na vozila koja:
                  
                              (a)
                           
                           
                              su do 110 kg teža od ispitanog člana porodice, pod uvjetom da su unutar 220 kg od najlakšeg člana porodice;
                           
                        
                              (b)
                           
                           
                              imaju ukupni prijenosni omjer manji od člana porodice koji je ispitan samo zbog promjene veličina guma; i
                           
                        
                              (c)
                           
                           
                              sukladna su s porodicom u svim ostalim pogledima.
                           
                        
            
                  7.5.2.
               
               
                  Vozilima kategorije N1 koja su homologirana kao članovi porodice vozila koristeći postupak iz stavka 7.6.3. homologacija tipa može se proširiti na vozila unutar iste porodice bez dodatnog ispitivanja isključivo ako tehnička služba procijeni da je potrošnja goriva novog vozila unutar granica koje su stvorila ona dva vozila u porodici koja imaju najmanju i najveću potrošnju goriva.
               
            7.6.   Homologacija vozila kategorije N1 unutar porodice, ako imaju pogon isključivo na motor s unutarnjim izgaranjem ili s elektropogonom
      
      Vozila kategorije N1 mogu se homologirati kako je definirano u stavku 7.6.1. koristeći jednu od dvije alternativne metode opisane u stavcima 7.6.2. i 7.6.3.
      7.6.1.   Vozila kategorije N1 mogu se udružiti u jednu porodicu za potrebe ovog Pravilnika ako su sljedeći parametri isti ili unutar određenih granica:
      
                  7.6.1.1.
               
               
                  Isti parametri su:
                  
                              (a)
                           
                           
                              proizvođač i tip kao što je određeno u točki 2. Priloga 4.;
                           
                        
                              (b)
                           
                           
                              radni obujam motora;
                           
                        
                              (c)
                           
                           
                              vrsta sustava kontrole emisije;
                           
                        
                              (d)
                           
                           
                              vrsta sustava za dobavu goriva kako je određeno u točki 6.7.2. Priloga 4.
                           
                        
            
                  7.6.1.2.
               
               
                  Sljedeći parametri trebaju biti unutar sljedećih granica:
                  
                              (a)
                           
                           
                              ukupni prijenosni omjeri (nisu više od 8 % viši od najnižeg) kao što je određeno u točki 6.10.3. Priloga 4.;
                           
                        
                              (b)
                           
                           
                              referentna masa (najviše 220 kg lakša od najteže);
                           
                        
                              (c)
                           
                           
                              prednje područje (nije više od 15 posto manje od najvećeg);
                           
                        
                              (d)
                           
                           
                              snaga motora (najviše 10 % manja od najveće vrijednosti).
                           
                        
            7.6.2.   Porodica vozila, kako je definirano u stavku 7.6.1., može se homologirati s podacima o emisiji CO2 i potrošnji goriva koji su zajednički svim članovima porodice. Tehnička služba mora izabrati za ispitivanje člana porodice za kojeg služba smatra da ima najveću emisiju CO2. Mjerenja se provode kako je opisano u stavku 5. i Prilogu 6., a rezultati prema metodi opisanoj u stavku 5.5. koriste se kao homologacijske vrijednosti koje su zajedničke svim članovima porodice.
      7.6.3.   Vozila koja su udružena u porodicu kako je određeno u stavku 7.6.1. mogu se homologirati s individualnim podacima o emisiji CO2 i potrošnji goriva za svaki član porodice. Tehnička služba izabire za ispitivanje dva vozila za koje smatra da imaju najveće i najniže emisije CO2. Mjerenja se provode kako je opisano u stavku 5. i Prilogu 6. Ako su proizvođačevi podaci za ta dva vozila unutar dopuštenih granica kako su određene u stavku 5.5., emisije CO2 koje je izjavio proizvođač za sve članove porodice vozila mogu se koristiti kao homologacijske vrijednosti. Ako proizvođačevi podaci nisu unutar dopuštenih granica, rezultati prema metodi opisanoj u stavku 5.5. koriste se kao homologacijske vrijednosti i tehnička služba izabire odgovarajući član iz drugih članova porodice za dodatna ispitivanja.”
   
   
      Prilog 4.
   
   NASLOV se mijenja i glasi (umeće se nova bilješka (6)):
   
      „IZJAVA (6)”
   
   
      Umeće se nova bilješka (6) i glasi:
   
      
                  „(6)
               
               
                  Za vozila koja su homologirana unutar porodice prema stavku 7.6., ova se izjava mora dostaviti za svakog člana porodice vozila.”
               
            
   
      Točka 6.3. zamjenjuje se sljedećim (umeće se nova bilješka (7)):
   
      6.3.   Vrsta nadogradnje:
      
                  6.3.1.
               
               
                  Za M1: limuzina, limuzina sa stražnjim vratima, karavan, kupe, kabriolet, višenamjensko vozilo(2), (7)
               
            
                  6.3.2.
               
               
                  za N1: kamion, furgon.(2)”
               
            
   
      Umeće se nova bilješka (7) i glasi:
   
      
                  „(7)
               
               
                  Kako je definirano u Prilogu 7. pročišćenog teksta Rezolucije o proizvodnji vozila (R.E.3) (TRANS/WP.29/78/Rev.1/Amend.2).”
               
            
   
      Točka 7. zamjenjuje se sljedećim:
   
      7.   „Homologacijske vrijednosti.”